Cel puțin 189 de persoane riscă amenzi pentru că au purtat panglica bicoloră, interzisă în R. Moldova, de 9 mai. Detalii de la poliție
Radio Moldova,
9 mai 2024 21:20
Cel puțin 189 de persoane riscă amenzi, pentru că au purtat panglica Sf. Gheorghe, interzisă în Republica Moldova, la evenimentele organizate pe 9 mai. Informația a fost confirmată pentru TRM de șefa Secției comunicare și protocol a Inspectoratului General al Poliției (IGP), Diana Fetco. Potrivit ei, peste 70 de persoane au fost deja identificate. Identitatea celorlalte persoane care au încălcat prevederile legale urmează a fi stabilită „în următoarele zile”.
Citeşte toată ştirea
• • •
Alte ştiri de Radio Moldova
21:20
Cel puțin 189 de persoane riscă amenzi, pentru că au purtat panglica Sf. Gheorghe, interzisă în Republica Moldova, la evenimentele organizate pe 9 mai. Informația a fost confirmată pentru TRM de șefa Secției comunicare și protocol a Inspectoratului General al Poliției (IGP), Diana Fetco. Potrivit ei, peste 70 de persoane au fost deja identificate. Identitatea celorlalte persoane care au încălcat prevederile legale urmează a fi stabilită „în următoarele zile”.
20:50
Parlamentul ucrainean a votat joi, 9 mai, pentru destituirea vicepremierului Oleksandr Kubrakov. Acesta a fost responsabil pentru eforturile de reconstrucție în timpul războiului și pentru crearea unui coridor vital pentru exporturile ucrainene pe Marea Neagră, a anunțat forul legislativ de la Kiev, potrivit Reuters.
20:40
Ucraina intenționează să dubleze începând de astăzi importurile de electricitate, după un puternic atac rusesc asupra sistemului energetic al țării. Anunțul a fost făcut de ministerul român al Energiei, citat de Agerpres.
19:50
„Au preferat să fie alături de Kremlin, elogiind războiul, decât alături de moldoveni, celebrând pacea” – așa a comentat purtătorul de cuvânt al Guvernului, Daniel Vodă, participarea bașcanei Evghenia Guțul, a oligarhului fugar Ilan Șor și a deputatei Marina Tauber, la parada militară de la Moscova, găzduită pe 9 mai de Vladimir Putin. Consilierul premierului Dorin Recean susține că guvernatoarea Autonomiei găgăuze a plecat la Moscova din propria inițiativă. „Nu a reprezentat Republica Moldova”, a precizat Daniel Vodă pentru presă, pe 9 mai.
18:40
Republica Moldova va încheia procesul de screening al legislației naționale cu cea comunitară, până la sfârșitul lunii mai. Declarația a fost făcută de viceprim-ministra pentru Integrare Europeană, Cristina Gherasimov, într-un interviu oferit în exclusivitate pentru postul public de televiziune, Moldova 1. Negociatoarea-șefă a Republicii Moldova în procesul de aderare la Uniunea Europeană (UE) spune că negocierile propriu-zise vor începe și se vor încheia cu reforma sistemului judiciar. Autoritățile de la Chișinău speră să fie invitate în curând la Bruxelles, la o conferință interguvernamentală, care va da startul solemn al negocierilor de aderare a țării noastre la Uniunea Europeană.
18:20
Președinta Maia Sandu a confirmat prezența la primul Summit al Păcii pentru Ucraina, care va avea loc va avea loc în Elveția, în mai puțin de o lună, a anunțat liderul de la Kiev, Volodimir Zelenski. Oficialul și-a exprimat speranța că acest eveniment va deschide „calea pentru pace”. Într-o discuție telefonică pe care a avut-o, pe 9 mai, cu lidera de la Chișinău, Maia Sandu, președintele ucrainean, a menționat că principalul subiect abordat a fost „integrarea noastră în UE”.
16:40
La Moscova a avut loc tradiționala paradă de 9 mai, când rușii sărbătoresc Ziua Victoriei asupra Germaniei fasciste. Evenimentul a fost mai puțin fastuos decât în alți ani – a durat mai puțin de o oră, s-a desfășurat fără oaspeți din Occident și fără așa-numitul marș al regimentului nemuritor.
16:20
Un troleibuz de pe ruta nr. 8, cu circa 20 de pasageri la bord, s-a tamponat în această după-amiază cu un automobil. Accidentul rutier s-a produs în centrul capitalei, pe strada București, intersecție cu Sfatul Țării, în jurul orei 14:40. În urma impactului, nicio persoană din troleibuz nu a avut de suferit. De ajutor medical a avut, însă, nevoie, șoferița automobilului. Aceasta a fost preluată de ambulanță pentru îngrijiri medicale. Informația a fost confirmată pentru TRM de purtătoarea de cuvânt a „Î. M „Regia Transport Electric” (RTEC), Felicia Rusu, și ofițerul de presă din cadrul Direcției Poliția municipiului Chișinău, Svetlana Scripnic.
15:10
Parlamentari din țările membre ale Uniunii Europene au celebrat Ziua Europei în legislativul de la Chișinău, unde au transmis mesaje puternice de susținere a țării noastre. În deschiderea evenimentului, președintele Parlamentului, Igor Grosu, a subliniat că Uniunea Europeană este, astăzi, cel mai mare partener economic și de dezvoltare al țării noastre.
14:50
Războiul reprezintă cea mai mare amenințare la adresa securității continentului european, a declarat analistul politic Mihai Mogâldea în cadrul unei ediții speciale la postul public de televiziune, Moldova 1. Analistul susține că 9 mai marchează Ziua Europei și Ziua Păcii – o zi în care au fost puse bazele fundației unei Europe axate pe creștere economică, cooperare politică, modernizare și reforme, dialog în loc de competiție între state, precum și pe stabilitate și pace, dar nu pe conflicte armate.
14:00
Republica Moldova ar putea deveni mai devreme decât 2030 membră a Uniunii Europene, a declarat oficialul european, însă acum este important ca statele membre să înceapă negocierile propriu-zis cu țara noastră, a spus comisarul european Johannes Hahn.
13:50
Republica Moldova ar putea deveni mai devreme decât 2030 membră a Uniunii Europene, a declarat oficialul european, însă acum este important ca statele membre să înceapă negocierile propriu-zis cu țara noastră, a spus comisarul european Johannes Hahn.
13:20
Președintele Parlamentului European, Roberta Metsola a sosit la Kiev într-o vizită neanunțată pe 9 mai. Metsola a postat pe X că s-a „întors în țara curajoșilor. La Kiev de Ziua Europei”.
13:00
Ziua Europei a fost inaugurată oficial, pe 9 mai, în Republica Moldova. Sărbătoarea a început cu intonarea imnului Republicii Moldova și cel al Uniunii Europene. La evenimentul, care a adunat în Piața Marii Adunări Naționale (PMAN) din centrul capitalei sute de oameni, din toate colțurile țării, a participat și președinta țării, Maia Sandu. Invitatul de onoare al evenimentului a fost comisarul european Johannes Hahn. „Moldova este europeană. La mulți ani!” – a declarat șefa statului de pe scena din PMAN.
12:30
O stradă din Paris va purta numele lui Alexei Navalnîi, Lʼavenue Alexeï Navalny. Un monument de artă va fi, de asemenea, amplasat la intersecția dintre două bulevarde, în memoria lui Navalnîi.
12:10
În Piața Marii Adunări Naționale are loc inaugurarea Orășelului European, unde pe parcursul zilei se vor desfășura mai multe evenimente festive consacrate Zilei Europei.
11:50
Un marș al tinerilor organizat de aripa tânără a Partidului Acțiune și Solidaritate, a fost organizat astăzi în centrul capitalei. Aceștia au mărșăluit ținând în mâini drapelul Uniunii Europene și cel al Republicii Moldova dar și cu un baner pe care scria „Pentru referendum” și „Uniți pentru Moldova Europeană”.
11:20
Panglica bicolora este o invenție a unei agenții de știri ruse afiliată Kremlinului și este un instrument de propagandă a autorităților de la Moscova, susține expertul WatchDog, Artur Leșco. Deși a fost interzisă în perioada sovietică, panglica a fost prezentă pe decorații sovietice numite „Ordinul Gloriei” sau medalia pentru victoria asupra Germaniei naziste, fiind redenumită în „gvardeiskaia lenta”.
11:20
Bașcana Găgăuziei, Evghenia Guțul, se află astăzi, 9 mai, la Moscova, alături de oligarhul fugar Ilan Șor și de deputata independentă Marina Tauber, care face parte din echipa lui Șor. Guțul a declarat pe pagina sa de Facebook că a fost invitată de liderul de la Kremlin, Vladimir Putin, să participe „la parada din Piața Roșie”.
10:50
Presa internațională semnalează că Ucraina devine vulnerabilă nu doar pe câmpul de luptă, ci și în fața atacurilor aeriene rusești asupra infrastructurii energetice a țării. Mai multe publicații remarcă eforturile de ultimă oră ale europenilor de a folosi profiturile provenite din activele rusești înghețate pentru reconstrucția Ucrainei. O atenție sporită e acordată și turneului european al președintelui chinez, care se încheie azi la Budapesta. Pe primele pagini ale ziarelor străine apar între timp și noutăți alarmante privind răspândirea tusei convulsive pe continentul european. Detalii are Lidia Petrenco.
10:50
Republica Moldova sărbătorește astăzi ziua de 9 mai. Sărbătoarea are o semnificație dublă. În această zi este marcată Ziua Europei, care reprezintă aniversarea momentului istoric reprezentat de Declarației ministrului francez de Externe, Robert Schuman, care a propus ideea unei noi forme de cooperare politică în Europa, care ar face ca războiul dintre națiunile Europei să fie de neconceput. Propunerea lui Robert Schuman este considerată a fi piatra de temelie a Uniunii Europene. Tot în această zi, este marcată și Ziua Victoriei în Europa, care consemnează capitularea Germaniei naziste. Pe de altă parte, în ex-URSS, până la destrămarea ei, ziua de 9 mai era considerată Ziua Victoriei în Marele Război pentru Apărarea Patriei. În Republica Moldova, 9 mai este marcat în mod diferit, atât de clasa politică, cât și de cetățeni.
10:40
De Ziua Victoriei, comuniștii și socialiștii, dar membri afiliați grupului „Șor” participă la un marș organizat în centrul capitalei. Mulțimea s-a adunat la monumentul Ștefan cel Mare și Sfânt și se deplasează spre Complexul Memorial „Eternitate”, într-o singură coloană, cu portretele eroilor, flori, cu steagurile PSRM și PCRM, și pe fundalul melodiei „Ziua Victoriei”. Participanții la marș poartă și panglica Sf. Gheorghe, interzisă prin lege în țara noastră.
10:20
Șeful Diplomației Uniunii Europene (UE) în Republica Moldova, Jānis Mažeiks, îndeamnă moldovenii să participe la referendumul privind aderarea la UE – inițiat de președinta Maia Sandu la sfârșitul anului trecut – pentru a-și face „vocea auzită”. Mesajul a fost transmis pe 9 mai – zi în care Republica Moldova sărbătorește, alături de țările membre ale UE, Ziua Europei.
10:10
Uniunea Europeană este cel mai reușit proiect politic al secolului XX, care a adus pace și prosperitate pe un continent care pornise două conflagrații mondiale și Fugarul Veaceslav Platon a cheltuit aproape 55 de mii de euro pentru a critica puterea pe Facebook, în ultimele trei luni – sunt unele subiecte din presă, trecute în revistă de Victoria Popa.
09:10
Șefa statului Maia Sandu, președintele Parlamentului, Igor Grosu, dar și comisarul european Johannes Hahn au depus în această dimineață flori la Complexul Memorial „Eternitate”, pentru comemorarea celor căzuți în cel de-al Doilea Război Mondial. Cei trei oficiali au subliniat că astăzi comemorează victimele războiului, dar și sărbătoresc pacea în Europa.
09:10
Europa s-a construit fără Marea Britanie, deși discursul fondator al Europei Unite a fost cel al lui Churchill despre „Statele Unite ale Europei” de la Zürich, din 1946… Înainte ca UE să existe.
07:40
Transportul public din municipiul Chișinău va circula astăzi, 9 mai – zi în care este sărbătorită Ziua Europei și Ziua Victoriei – conform unui grafic special. Primăria municipiului Chișinău informează că excepție va face ruta de autobuz nr. 26, care va activa conform unui orar modificat. Între timp, circulația rutieră pe bd. Ștefan cel Mare și Sfânt, în perimetrul PMAN, rămâne suspendată. Oamenii legii anunță că vor fi la datorie în această zi, pentru a asigura ordinea publică și supravegherea circulației rutiere.
07:00
Republica Moldova sărbătorește astăzi, 9 mai, Ziua Europei. Cu această ocazie, în Piața Marii Adunări Naționale (PMAN) pentru vizitatori își va deschide ușile Orășelul European. La eveniment este așteptat inclusiv comisarul european Johannes Hahn, care va susține, alături de președinta țării, Maia Sandu, un discurs. Sărbătoarea va culmina cu un concert susținut de artiști autohtoni, dar și din Ucraina. Prim-ministrul Dorin Recean a invitat cetățenii, în debutul ședinței Guvernului din 8 mai, să celebreze împreună Europa.
22:10
Numărul de crime înregistrate în primele patru luni ale anului 2024 este mai mic cu 3% în comparație cu aceeași perioadă a anului trecut. Cu toate acestea, în societate există percepția că numărul infracțiunilor grave este tot mai mare, susține ministrul de Interne, Adrian Efros. În opinia oficialului, de vină ar fi sursele de informare, care nu întotdeauna sunt credibile.
22:00
Parada militară, organizată tradițional de Moscova pe 9 mai, nu mai comemorează pacea, dar celebrează războiul. Șeful Cabinetului președintelui, Adrian Băluțel, a declarat în cadrul emisiunii „În context”, de la postul public de televiziune, că participarea la eveniment a bașcanei Găgăuziei, Evghenia Guțul, anunțată de presa pro-Kremlin, nu poate aduce pacea în Republica Moldova, dorită de cetățeni.
22:00
Circa 30 de orașe și capitale europene sunt prezentate de tineri în expoziția de pictură „Călătorie imaginară în Europa”, organizată de Parlament cu ocazia Zilei Europei, comunică Direcția comunicare și relații publice a Legislativului. Autorii lucrărilor sunt tinerii din clasele cu profil de arte de la Liceul Teoretic „Grigore Grigoriu” de pe lângă Mănăstirea „Sfintele Femei Mironosițe Marta și Maria” din satul Hagimus, raionul Căușeni.
20:10
La Moscova a nins abundent astăzi, 8 mai, în ajunul Zilei Victoriei asupra Germaniei naziste, una dintre cele mai importante sărbători marcate de Federația Rusă. Fenomenul este unul neobișnuit pentru această perioadă a anului, scrie EFE.
19:00
Republica Moldova va beneficia de un proiect în valoare de 800 de mii de euro pentru a consolida protecției drepturilor omului. Banii vor fi acordați de Consiliul Europei Oficiului Avocatului Poporului. Ombudsmanul Ceslav Panico declară că instituția pe care o conduce își propune să dezvolte, grație sprijinului financiar, noi instrumente și mecanisme pentru promovarea și protecția drepturilor omului la nivel național, să consolideze colaborarea cu Curtea Europeană a Drepturilor Omului (CtEDO) și să exploreze intersecția dintre inteligența artificială și drepturile omului.
18:20
Regatul Unit a anunțat astăzi, 8 mai, expulzarea atașatului militar al Ambasadei Rusiei, retragerea statutului diplomatic al unor proprietăți și limitarea duratei de valabilitate a vizelor acordate diplomaților ruși, transmite agenția Reuters.
17:30
Un Boeing 767 al FedEx Airlines, un avion de tip cargo, a aterizat miercuri pe aeroportul din Istanbul fără roțile din față, dar a reușit să rămână pe pistă. Incidentul nu s-a soldat cu victime, a anunțat Ministerul turc al Transporturilor.
17:10
Peste 500 de asistenți personali au fost reangajați de Ministerul Muncii și Protecției Sociale, după ce au fost demiși de Primăria Chișinău. Potrivit ministrului Alexei Buzu, aceasta este prima etapă a unui proces mai amplu. În cea de-a doua fază, cei care au rămas fără o parte din salariu, precum și restul asistenților, îl vor primi până la sfârșitul lunii mai.
16:00
Lituania este pregătită să-și trimită soldații într-o misiune de antrenament în Ucraina, în ciuda amenințărilor nucleare ale Rusiei, a spus prim-ministrul lituanian Ingrida Simonyte, citată de Moscowtimes. Comentariile premierului leton vin după ce Ministerul rus al Apărării a anunțat că forțele sale se pregătesc să efectueze exerciții cu arme nucleare tactice ca răspuns la „amenințările și provocările” occidentale.
16:00
Doi inspectori ai Agenției Naționale pentru Siguranța Alimentelor (ANSA) sunt învinuiți de corupere pasivă. Procuratura Anticorupție (PA) informează că a finalizat urmărirea penală și a expediat în instanța de judecată dosarul pentru examinarea în fond. Dacă vor fi găsiți vinovați, cei doi inspectori riscă inclusiv închisoare.
15:30
Întreprinzătorii din Republica Moldova vor putea accesa mai ușor resurse financiare pentru dezvoltarea afacerilor, prin Programul de stimulare a investițiilor „373”. Guvernul a aprobat, astăzi, modificările care vor spori numărul beneficiarilor și investițiilor eligibile și va simplifica procedurile de creditare. În urma acestor schimbări, Programul „373” va fi extins pentru un grup mai larg de beneficiari.
14:50
Uniunea Europeană intenționează să adopte un nou pachet de sancțiuni împotriva Rusiei până în iulie. Acesta va include, printre altele, interdicția ca partidele politice europene, organizațiile neguvernamentale și mass-media să nu mai primească finanțare rusă, a relatat portalul EUobserver cu referire la proiectul de document, citat de Meduza.
14:40
Guvernul Republicii Moldova dezminte informația potrivit căreia opt surse media, între care postul public de televiziune din Găgăuzia – GRT – ar risca să rămână fără licență de emisie. Consilierul premierului țării, Daniel Vodă, califică informația, publicată pe 7 mai pe rețelele de socializare, drept un „fals” și o „dezinformare”. El confirmă, însă, că Consiliul pentru promovarea proiectelor investiționale de importanță națională a solicitat Procuraturii Anticorupție (PA), pe 26 aprilie, curent, informații privind beneficiarii efectivi ai opt trusturi media din țară.
14:20
La Berlin, capitala Germaniei, steagurile rusești, panglicile Sfântul Gheorghe, uniformele de luptă, ordinele și medaliile, cântecele militare și de marș, precum și simbolurile care glorifică războiul Rusiei împotriva Ucrainei au fost interzise în timpul festivităților dedicate încheierii celui de-al Doilea Război Mondial, în perioada 8-9 mai. Poliția a publicat un regulament în acest sens. Ambasada Rusiei în Germania a catalogat decizia drept „inacceptabilă”, conform informațiilor furnizate de Deutsche Welle.
14:10
Primele cireșe autohtone au început să apară în piețele din capitală. Vânzătorii spun că datorită temperaturilor înalte din luna aprilie, aceste fructe s-au copt mai repede, fiind comercializate concomitent cu cele de import, de două ori mai scumpe. În timp ce unii oameni spun că nu sunt deranjați de prețuri, alții afirmă că vor aștepta ieftinirea cireșelor și coacerea celor din livezi în cantități mai mari.
14:00
Polițiști de la Poliția de Frontieră și doi civili ar fi organizat sosirea ilegală în Republica Moldova a unui militar din Ucraina. Aceștia ar fi primit 10 mii de dolari în trei tranșe, iar în prezent sunt cercetați penal, potrivit Serviciului protecție internă și anticorupție al MAI (SPIA al MAI).
13:20
UPDATE Postul Național și Radio Moldova Tineret și-au reluat emisia, în timp ce Radio Moldova Muzical rămâne cu emisia suspendată. Problema ar putea fi soluționată în următoarele zile.
13:20
Premierul Dorin Recean va efectua pe 9 mai la o vizită la București, acolo unde va participa la cea de-a zecea ediție a Conferinței de Investiții din Europa Centrală și de Est. Evenimentul se concentrează pe evoluția și dezvoltarea piețelor de capital în ultimii zece ani și perspectivele de viitor, a declarat purtătorul de cuvânt al Guvernului, Daniel Vodă.
12:50
UPDATE Postul Național de radio și-a reluat emisia, fiind identificată o soluție temporară, în timp ce Radio Moldova Tineret și Radio Moldova Muzical rămân cu emisia suspendată. Problema ar putea fi soluționată în următoarele zile, atunci când se va reveni și la emisia completă.
12:10
Un proiect de lege care prevede protecția datelor cu caracter personal a fost aprobat Guvern. Potrivit autorilor inițiativei, astfel va fi asigurat un nivel mai înalt de securitate la prelucrarea datelor. Totodată, documentul mai prevede și înăsprirea amenzilor pentru operatorii și întreprinderile care încalcă dreptul unei persoanei privind protecția datelor cu caracter personal.
11:50
Oamenii din Europa sunt mai îngrijorați de dezastrele naturale decât de conflictele armate, potrivit unui nou studiu realizat de Debating Europe. Raportul a fost realizat cu doar o lună înainte de alegerile europarlamentare, relatează Euronews.
11:30
Serviciul protecție internă și anticorupție (SPIA) al Ministerului Afacerilor Interne (MAI) și procurorii de la Procuratura pentru Combaterea Criminalității Organizate și Cauze Speciale (PCCOCS) au descins cu percheziții la Inspectoratul General al Poliției de Frontieră (IGPF). Informația a fost confirmată pentru TRM de șeful IGPF, Ruslan Galușca. Potrivit lui, perchezițiile au loc într-un dosar „pornit anterior”.